CELEX: 62017CA0585
Language: mt
Date: 2019-11-14 00:00:00
Title: Kawża C-585/17: Sentenza tal-Qorti tal-Ġustizzja (Il-Ħames Awla) tal-14 ta’ Novembru 2019 (talba għal deċiżjoni preliminari tal-Verwaltungsgerichtshof - l-Awstrija) – fil-proċedura mressqa minn Finanzamt Linz, Finanzamt Kirchdorf Perg Steyr (Rinviju għal deċiżjoni preliminari – Għajnuna mill-Istat – Emenda ta’ skema ta’ għajnuna awtorizzata – Artikolu 108(3) TFUE – Obbligu ta’ Komunikazzjoni – Projbizzjoni ta’ implimentazzjoni mingħajr l-awtorizzazzjoni tal-Kummissjoni Ewropea – Regolament (UE) Nru 651/2014 – Eżenzjoni – Artikolu 58(1) – Kamp ta’ applikazzjoni ratione temporis tar-regolament – Artikolu 44(3) – Portata – Leġiżlazzjoni nazzjonali li tipprevedi formula ta’ kalkolu għar-rimbors parzjali tat-taxxi fuq l-enerġija)

13.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 10/2
            
         
      Sentenza tal-Qorti tal-Ġustizzja (Il-Ħames Awla) tal-14 ta’ Novembru 2019 (talba għal deċiżjoni preliminari tal-Verwaltungsgerichtshof - l-Awstrija) – fil-proċedura mressqa minn Finanzamt Linz, Finanzamt Kirchdorf Perg Steyr
      (Kawża C-585/17) (1)
      
      (Rinviju għal deċiżjoni preliminari - Għajnuna mill-Istat - Emenda ta’ skema ta’ għajnuna awtorizzata - Artikolu 108(3) TFUE - Obbligu ta’ Komunikazzjoni - Projbizzjoni ta’ implimentazzjoni mingħajr l-awtorizzazzjoni tal-Kummissjoni Ewropea - Regolament (UE) Nru 651/2014 - Eżenzjoni - Artikolu 58(1) - Kamp ta’ applikazzjoni ratione temporis tar-regolament - Artikolu 44(3) - Portata - Leġiżlazzjoni nazzjonali li tipprevedi formula ta’ kalkolu għar-rimbors parzjali tat-taxxi fuq l-enerġija)
      (2020/C 10/02)
      Lingwa tal-kawża: il-Ġermaniż
      
         Qorti tar-rinviju
      
      Verwaltungsgerichtshof
      
         Partijiet fil-kawża prinċipali
      
      
         Rikorrenti: Finanzamt Linz, Finanzamt Kirchdorf Perg Steyr
      
         Fil-preżenza ta’: Dilly’s Wellnesshotel GmbH
      
         Dispożittiv
      
      
                  1)
               
               
                  L-Artikolu 108(3) TFUE għandu jiġi interpretat fis-sens li leġiżlazzjoni nazzjonali, li temenda skema ta’ għajnuna billi tnaqqas iċ-ċirku tal-benefiċjarji ta’ din l-għajnuna, hija suġġetta, bħala prinċipju, għall-obbligu ta’ komunikazzjoni previst f’din id-dispożizzjoni.
               
            
                  2)
               
               
                  L-Artikolu 58(1) tar-Regolament tal-Kummissjoni (UE) Nru 651/2014 tas-17 ta’ Ġunju 2014 li jiddikjara li ċerti kategoriji ta’ għajnuna huma kompatibbli mas-suq intern skont l-Artikoli 107 u 108 [TFUE], għandu jiġi interpretat fis-sens li għajnuna mogħtija qabel id-dħul fis-seħħ tal-imsemmi regolament, abbażi ta’ skema ta’ għajnuna bħal dik inkwistjoni fil-kawżi prinċipali, tista’ tiġi eżentata, bis-saħħa ta’ dan l-istess regolament, mill-obbligu ta’ komunikazzjoni previst fl-Artikolu 108(3) TFUE.
               
            
                  3)
               
               
                  L-Artikolu 44(3) tar-Regolament Nru 651/2014 għandu jiġi interpretat fis-sens li skema ta’ għajnuna, bħal dik inkwistjoni fil-kawżi prinċipali, li għaliha l-ammont tar-rimbors tat-taxxi fuq l-enerġija huwa ffissat b’mod espliċitu f’formula ta’ kalkolu prevista mil-leġiżlazzjoni nazzjonali li tistabbilixxi din l-iskema, hija konformi ma’ din id-dispożizzjoni.
               
            
         (1)  ĠU C 13, 15.1.2018.